ઉત્તર પ્રદેશના નાનકડા શહેરમાં મોટી થયેલ બિટ્ટી(કૃતિ સૅનન)ને તેના માતા-પિતાએ એક છોકરાની માફક જ ઉછેરી છે. તે નાના શહેરની શાંત, શરમાળ યુવતી નથી. તે સિગરેટ પીવે છે, ડ્રિંક્સ લે છે, ઇંગ્લિશ મૂવિ જુએ છે અને તેને બ્રેક ડાન્સ કરવો પસંદ છે. તેના માતા-પિતાને બિટ્ટીની આ લાઇફસ્ટાયલ સામે કોઇ વાંધો નથી, પરંતુ બિટ્ટીને મળતાં યુવકોને વાંધો છે. અનેક રિજેક્શન્સ અને બે એન્ગેજમેન્ટ ટૂટ્યા બાદ બિટ્ટીને લાગે છે કે તે આ નાનકડા શહેરમાં નહીં રહી શકે, આથી તે ઘરેથી ભાગી નીકળે છે. રેલ્વે સ્ટેશન પર તેના હાથમાં એક બૂક આવે છે, બરેલી કી બરફી. આ નોવેલની નાયિકા બિલકુલ બિટ્ટી જેવી જ હોય છે. આ નોવેલ વાંચ્યા બાદ તે પોતાના ઘરે પરત ફરે છે આ બુકના પબ્લિશર ચિરાગ દુબે(આયુષ્માન ખુરાના)ને કોન્ટેક્ટ કરે છે, કારણ કે તેને બુકના રાઇટરને મળવું હોય છે.